Senasis Tarpupis
Senasis Tarpupis – kaimas Trakų rajono savivaldybės rytinėje dalyje. Seniūnaitijos centras. Veikia Trakų vidurinės mokyklos skyrius. Šalia kaimo telkšo Meduvio ir Karvio ežerai. Pietuose prasideda Paluknio miškai. Vieškeliai į Guopstas, Senuosius Trakus, Naująjį Tarpupį. Meduvio ežero pakrantėje ir jo salose aptikta Senojo Tarpupio senovinė gyvenvietė.